Spil Dansk

Fortællekoncerten "Far, farvel"
2025-11-02 20:00 - 21:15 (Europe/Copenhagen) | Skt. Lukas Kirke, Sct. Lukas Kirkeplads 1, Aarhus, 8000, Danmark
Det er Allehelgen, mørket tager til, og det er tiden til at mindes, dem vi har mistet.
Denne aften inviterer Skt. Lukas Kirke til en særlig fortællekoncert med Jakob Sheppard, der med “Far, farvel” tager os med på en dybt personlig og bevægende rejse – en fortælling om kærlighed, svigt og forsoning.
I ord og toner mindes Jakob sine to fædre: sin biologiske far i USA og sin danske stedfar. Forholdet til den biologiske far blev tidligt afbrudt, da Jakob som barn rejste med sin mor fra Berkeley i USA tilbage til Danmark. Først mange år senere – under dramatiske og uventede omstændigheder – blev de genforenet i DR-programmet Sporløs. Et nyt, intenst bånd opstod, men blev kort, afbrudt af farens død efter et liv med misbrug.
Stedfaren, der fyldte barndommen med tryghed og skæv varme, endte sine dage i ensomhed i udkanten af Aarhus. Begge fædre var drevet af kunst og spiritualitet – og kæmpede med at finde fodfæste i den materielle verden.
Koncerten væves sammen af Jakobs egne sange fra hans fire pladeudgivelser (2008–2025), herunder det nyeste album NATSALMER – salmer til det ensomme menneske i mørket. Jakob fortæller, hvordan han – inspireret af den moderne salmes stærke genkomst i fællessang og gudstjenester – vovede at tage livtag med genren. En genre, der kræver stringens, tyngde og åndelig dybde – men som netop derfor kunne rumme hans tilbagevendende temaer: uro, skam, skyld, angst og længsel.
“Far, farvel” er en stemningsfuld og ærlig fortællekoncert, hvor livets skyggesider møder lyset fra tro, musik og menneskelig længsel.
Koncerten er gratis og åben for alle.
Medvirkende:
Jakob Sheppard – vokal og guitar
Carsten Kær – klaver
Robert Karlsson – bratsch

Michael Hamilton
2025-11-02 12:00 - 14:00 | Café Parforce, Klampenborg Station, Gentofte, 2930
Michael Hamilton spiller gratis koncert udenfor på stationen. Michael har fået 5-stjernede koncertanmeldelser af bl. a. GAFFA og er blevet nomineret til 5 Danish Music Awards bl. a. Årets Sanger/Vokalist i 2016 og Traditionsprisen + Årets Roots Livenavn i 2021.

“Den næste halvanden time var et rent tæppebombardement af Hamiltons utrolig velskrevne, iørefaldende, medrivende og syng-med-venlige sange, hvor teksterne vælter med bizarre ordspil og både rummer gakket humor og dyb alvor, fuldt på niveau med fremragende tekstforfattere som Peter Sommer, Simon Kvamm og Kenneth Thordal.” ★★★★★ Ole Rosenstand Svidt, GAFFA

Brønshøj Sangskriver Festival
2024-11-01 18:00 - 2024-11-02 23:00 | Brønshøj Kulturhus BRØK, Brønshøjvej 3, Brønshøj, 2700, Danmark
Kom helt tæt på sangskriverne

Er du vild med sang og musik i intime omgivelser? Så er Brønshøj Sangskriver Festival lige noget for dig.
På festivalen, som afvikles over to dage på to scener den 1. og 2. november i Brønshøj kulturhus Brøk, står en perlerække af sangskrivere parat til at forkæle dig med sange, som de selv har skrevet: ​
Anja Majbritt, Bestyrelsen, Christian Frigaard, Creatura, Freja Lærke, Grå støj, JUNCKER, Maisha, M.C. HANSEN, NAPOLEON SOLO, Niah Steiner, Ninna Andreasen, Popfar, Rosa, Sally, Sound of 27,Sidsel Læbo, Simone Kiel, Tobitalt, Tore Eg og When Moons Align.
​Vi støtter fremtidens elite ved kun at have artister under 30 år på programmet på åbningsdagen den 1. november. Og ved at give unge under 18 år og studerende adgang til alle festivalens koncerter til halv pris!

Få det fulde overblik over festivalen – og info om billetsalg – på vores hjemmeside.

Intimkoncert med Daniel Jul
2024-10-30 11:00 - 12:00 | Smørum Kulturhus, Flodvej 68, Smørum, 2765, Danmark
Intimkoncert med skåneforhold for et voksent puplikum, der normalt kan have svært ved at deltage i koncerter.
Daniel Jul er en erfaren kunstner, hvor anekdoter og musik går hånd i hånd, og der er både plads til at blive rørt og få sig et grin med hjem.
Gratis koncert i Smørum Kulturhus med handicapvenlige forhold, såsom dæmpet lys, dæmpet lyd og med et intimkoncert setup med Daniel Jul og hans guitarist.
Læs mere om Daniel Jul her: Daniel Jul – Spil Dansk
Mulighed for at købe en sandwich på dagen til ca. 40 kr. samt mulighed for at købe sodavand og snacks.
Kaffe, te og vand er gratis.

AFTERLIVE: ISSE - Musikhuset Aarhus
2023-11-04 21:30 - 22:30 | Musikhuset Aarhus, Thomas Jensens Allé 2, Aarhus C, 8000, Danmark
Slut aftenen med rå og følsom pop
Isse har udgivet 2 ep’er og en håndfuld singler, som alle er blevet spillet på P4 og/eller P5 samt flere lokalradioer. Derudover har hun spillet mere end 100 koncerter rundt i Danmark.
​Isse skriver kompromisløst om genkendelige følelser og fortæller med en ærlighed, der til tider kan gøre ondt. Sammen med iørefaldende melodier, rammer hendes sange publikum i hjertet.
I 2022 udgav hun sit debutalbum Gør Dit Hjerte Stolt, som fik flotte ord med på vejen af anmelderne:

“Gennemført. Seriøst arbejde. Lytte lækkert. Det er umiddelbart de første ord, der falder mig ind efter de første par gennemlytninger af Gør dit hjerte stolt.” – Side 33

Debutalbummet indeholder 10 numre, som Isse har skrevet melodier og tekster til, og mange af dem er de rene ørehængere.” – Rootszone

​Om Isse som liveartist lyder det ligeledes:

“Isse har en utrolig fængslende smuk og stærk vokal, der favner bredt og rammer klokkerent ind hos den der lytter. Med sin trio leverede hun en suveræn intim koncert, som både publikum og Side 33 ikke ville være foruden. Isse er en sangerinde, der har hele pakken. Den venter kun på at blive pakket helt ud, og opdaget af endnu flere.” – Side 33

Musikhuset Afterlive
Afterlive er et koncept med gratis koncerter i Musikhuset.
En gang om måneden kan du komme til gratis koncert i Foyeren efter vores arrangementer i salene. Kom ind fra gaden eller snup en slutter i baren, når du alligevel er til et arrangement i Musikhuset. Til Afterlive kan du lade dig overraske af bands og musik, du måske ikke kender.
Vær opmærksom på, at koncerten først begynder, når sidste arrangement i Musikhusets sale er slut. Det betyder, at starttidspunktet kan variere en smule.
Stor tak til Spar Nord Fonden, som generøst bakker op om Musikhuset Afterlive.

Danske Legender MusikBanko
2023-11-02 20:30 - 22:30 | Folkehuset Absalon, Sønder Blvd. 73, København V, 1720
Torsdag er bankodag i Absalon, og vi skal denne gang lytte til de største danske legender!

I “Spil Dansk” ugen hyldes dansk musik på adskillige radio- og tv stationer, og derfor spiller Absalon selvfølgelig også dansk musik!

Vi skal bruge aftenen på at nyde musik fra de legendariske danske musiktalenter som Kim Larsen, Medina, Burhan G og Birthe Kjær – og alle de andre, vi kender fra skolegården, gymnasiefester, den lokale karaokebar eller fra farmors sommerhus.

Så kan du også synge med på ”Vuffelli-vov” med Shu-bi-dua, kan Nik & Jay altid få dig på dansegulvet, og sidder ”STOR MAND” med Tobias Rahim & Andreas Odbjerg fast i din hjernehinde? Så er denne musikbanko noget for dig!

Vi skifter alle tal på pladen ud med de største danske hits, så tag din bedstemor, nabo eller slyngveninde i hånden og kom til musikbanko i Absalon!

VI GLÆDER OS TIL AT SE DIG!
Absalon ♥
______________________________
PRAKTISK INFO

Alle får to bankoplader
Bankoen starter kl. 20.30, så kom i god tid og find en plads.

Nanna Larsen & Anne Eltard
2022-11-12 20:00 - 22:00 | Voer Forsamlingshus, Voer færgevej 92, Ørsted, 8950
Nanna Larsen & Anne Eltard– Nashville møder Nordic folk
Med violin, guitar og smukke stemmer, spiller duoen en smeltedigel af Nashville folkpop blandet med world og nordiske toner. De to erfarne musikere og solister fra americana- og folkscenen, har slået sig sammen og skabt en stærk konstellation, der optræder med egne sange og leverer med nærvær, nerve og hjerte.Komponisterne fra stenbroen, synger på dansk og amerikansk i et medrivende og multi-instrumentalt parløb, som akkompagneres af gode grin og banjovittigheder – kom i godt selskab!
“Alle gæster var glade og intenst lyttende til musikken, som var dragende på alle måder.” – Nicki Refstrup Bladt, Booker på spillestedet Dexter i Odense.
“Fuck en fed aften med rå sødmefyldt kvindepower. Lige hvad jeg trængte til. TAK”
– citat fra medlem af musikforeningen ‘Folk for Folk’.

NIKOLAJ OG PILOTERNE
2022-11-04 20:30 - 22:30 | Tobaksgaarden, Tobaksgården 7, Assens, 5610
Med den karakteristiske rå stemme som det absolutte midtpunkt, og en guitarkuffert fyldt med iørefaldende sange om kærligheden, glæderne og de udfordringer livet byder på, har Nikolaj og Piloterne igennem årene altid berørt mange hjerter.
Stemmen, sangene og et fantastisk energifyldt sceneshow, har lige fra begyndelsen været med til at skabe et ry, om et vitalt live band som sparker røv med poetisk råstyrke. Nikolaj og Piloterne kommer med en blanding af nye og gamle velkendte hits.
Om Nikolaj og Piloterne
Nikolaj og Piloterne har siden debutalbummet “Piloter” fra 1989 – som høstede en Danish Music Award – forkælet nationen med iørefaldende og energiske pop/rock sange.
Store hits som “Du er min”, “Engel”, “Ridder af kærligheden”, “Kommer nok hjem” og “Jeg har det fint”, “Du står stadig der” har fået masser af airplay og har dannet rammen om rigtig mange koncerter over en periode på mere end 30 år.
Nikolaj Christensen, som også har indspillet film med Oscarvindende Gabriel Axel fremstår nu modnet både som menneske og som en skabende kunstner. Og hvis man kradser en smule i overfladen, vil man blive rigt belønnet, da man vil opdage hvor hudløs ærlig, han er som sangskriver. Det kan man forvisse sig om, hvis man er så heldig, at have læst hans biografi “PILOT”, hvor han råt og usødet fortæller om sit liv og alt det, der ligger til grund for hans sange.

Oak Now Willow
2022-11-04 20:00 - 22:00 | Havmøllen, Havmøllevej 12, Ebeltoft, 8400, Danmark
Midt i efterårets vilde blæst og rusk, vil vi gerne inviterer jer alle til en dejlig og stemningsfuld efterårskoncert d. 4. november på Havmøllen!

På Havmøllen er det en vigtig værdi at støtte op om og passe på det nære – den natur vi har omkring os, nære møder mellem mennesker og også danske og lokale kunstnere. Derfor er vi glade for, at vi i år er en del af den landsdækkende Spil Dansk Uge i uge 44.

Som en del af Spil Dansk ugen, har vi denne aften inviteret det danske band Oak Now Willow. Forsangeren Katrine Hald er ikke bare dansk, men fra lokalområdet omkring Feldballe. Oak Now Willow har en, ærlig organisk lyd uden filter, med sange der filosoferer og rumsterer med følelser, natur og magien i det mellem-menneskelige.

PROGRAM:
kl. 19.00: Baren åbner. Vi byder på læskende drikke i form af øl, vin, naturvin, frugtvin og sodavand, og selvfølgelig også lækker kaffe.
Kl. 20.00: Koncert med Oak Now Willow

OM BANDET OAK NOW WILLOW
Oak Now Willow er et alias for sangskriver og musiker Katrine Hald og hendes band. Musikken er håndspillet og levende 70’er singer/songwriting, som er både legende og stemningsmættet. Sangene har et nutidigt slægtskab med kunstnere som Aldous Harding, This is the Kit og Jessica Pratt. De tre erfarne musikere som står bag Katrine kan også ses spille med Sorten Muld, Mikael K, Marie Frank, Nive & The Deer Children, Isobel Campbell, Desoto Causus, Giant Sand, Michael Falch m.fl.
Release til streaming af debut-pladen Rescue Kit sker umiddelbart før koncerten på Havmøllen. Vinyl vil kunne bestilles for de tålmodige, ligesom bandet også sælger genbrugstøj med påtegnet logo for bandet.
Katrine Hald: Vokal/guitar/Rhodes
Nikolaj Heyman: Guitar/kor
Peter Dombernowsky: Trommer/percussion
Johs Hejl: Bas/kor
Lyt her til optagelser til det kommende album: https://linktr.ee/OakNowWillow

Vi glæder os til at se jer til en hyggelig, lysende aften i de mørke efterårsdage!
Find billetter her: https://www.go-syddjurs.dk/…/spil-dansk-uge—-oak…/

Arrangementet er støttet af Syddjurs Kommune

SPIL DANSK AFTEN I VESTHHUSET
2022-11-03 19:00 - 22:00 | Vesthhuset, Frederiksbergvej 22, Sorø, 4180, Danmark
Koncerten afholdes i Vesthhuset i Sorø, der på mange måder minder om Tivolis hedengangne ViseVersHus, hvor publikum jo kom helt tæt på kunstnerne
Medlemmer af sangskriverklubben.dk vil præsentere deres bedste hits og skulle du have lyst til selv at give et nummer, er scenen åben!
Koncerten er gratis og dørene åbnes klokken 18:30 og koncerten starter klokken 19:00.

ME AND MARIA Live @Trekanten, Aalborg
2022-11-03 19:00 - 21:00 | trekanten, Sebbersundsvej 2a, Aalborg, 9920
Sange der tænder lys i mørket

Kom med til en stemningsfuld intimkoncert på Trekanten i Aalborg, når ME AND MARIA vender tilbage med deres smukke danske tekster og melodier. Gå ikke glip af denne helt særlige mulighed for at opleve en rolig, hjerteåbnende stund.
Oplev ro og eftertænksomhed og nyd musik, som emmer af nærvær og inderlighed.

Hør musikken (Live i Go’Morgen Danmark):
https://www.youtube.com/watch?v=YFjzya1UIZg

Entré: 150 kr
Pensionister/førtidspensionister/studerende: 110 kr
Billet fås her: https://www.place2book.com/da/sw2/sales/hzfiy70u31

Medlemmer af ME AND MARIAs fanklub kan købe 2 for 1, så man kan tage en ven gratis medMan kan melde sig ind her, hvis det er:)
https://digidi.net/me-and-maria

De to musikere, Johannes Pehrson og Maria Anna Rosenberg, komponerer blide, melankolske og rolige danske sange.
Duoen er bl.a. kendt fra “Go’ Morgen Danmark”, CPH:DOX og DR1, hvor de har optrådt live med deres musik og talt om mental sundhed, et emne, der er tæt på deres hjerter.
ME AND MARIA er Maria Anna Rosenberg og på vokal/keyboard og Johannes Pehrson på basguitar/vokal. De to sangskrivere kommer fra vidt forskellige steder i musikken – Maria med baggrund i musicalen og kirke, og Johannes i rocken. Det var derfor ikke en selvfølge, at deres veje skulle krydses. Men deres fælles ønske om at skabe musik, der er nærværende og autentisk, har forenet dem i denne poetiske duo.

Koncerten begynder kl 19. Caféen er åben til hele arrangementet. Der er også mulighed for at nyde aftensmad inden koncerten.

Dørene til salen åbnes en halv time før.

Musikken kan streames på alle streamingtjenester og bandet følges på Facebook, Instagram, YouTube og meandmaria.dk

Hjemmeside: www.meandmaria.dk
Facebook: www.facebook.com/meandmariaband
Spotify: https://open.spotify.com/artist/2q8UyJo8xtcUPxmFfgXldy
YouTube: https://www.youtube.com/c/MEANDMARIA
iTunes: https://music.apple.com/us/artist/me-and-maria/1193988278
Live TV2: https://www.youtube.com/watch?v=YFjzya1UIZg

Sten Sejr synger dansk i Fredensborg
2022-11-03 16:00 - 18:00 | Country Market Fredensborg, Jernbanegade 3, Fredensborg, 3480
I denne uge er det “Spil dansk” uge og i den anledning bliver der på torsdag sunger danske sange på Country Market i gågaden i Fredensborg. De får besøg af sanger og pianist, Sten Sejr som vil både give koncert og sørge for fællessang.
Genren vil være den danske højskole sangbog, pop og danske viser. Det er gratis at deltage med mulighed for at købe forplejning undervejs.
Country market sørger for sanghæfter, men ellers er man velkommen til at tage sin egen højskolesangbog med.
Country Market ligger på Jernbanegade 3 i Fredensborg og er en hyggelig café og butik som tilbyder gode kvalitetsvarer fra lokale producenter og frisk ost.
Arrangementet med Sten Sejr starter klokken 16.00 og vare 2 timer. Sten har tidligere sunget ved et arrangement i Country Market og er lokalfornakret – nongen har måske hørt ham på Radio Humleborg, hvor han sender hver lørdag kl. 13.00 i programmet Sejrstimen.

SPIL DANSK 2022
2022-11-03 14:00 - 22:00 | Restaurant Kongelunden, Nederbyvej 15, Skærup, Børkop, 7080
Så er vi klar til at præsentere årets Spil Dansk arrangement og igen kan vi byde på en perlerække af dygtige og engagerede danske musikere: Anders Mikkelsen, PetMics, Søren Riis & Anette Oxenbøl, Carsten Bo & Jon, Bo Young, Kisser & Søren og Martin Jønsson med gæst.
For første gang skal Dansant Vejle byde gæsterne velkommen i Restaurant Kongelundens smukke lokaler. Stedet er kendt for deres gourmetmad og trækker gang på gang fem ud af fem mulige stjerner for deres fantastiske køkken. Tag et smugkik på www.restaurantkongelunden.dk
Vi ses til en hyggelig og festlig dag på Restaurant Kongelunden, Nederbyvej 15, Skærup, 7080 Børkop.
Der er parkering ved døren. Dørene åbnes kl. 13.00. Pris inkl. buffet 350 kr.
Tilmelding på dansant-vejle.dk eller på tlf.: 26710295 / 20926603/ 26353086

Professionel sangskriver på besøg
2022-11-03 10:00 - 13:30 | Tønder Gymnasium, Astronom Hansensgade 9, Tønder, 6270
Elever fra Tønder Gymnasium får besøg af sangskriver Emma Hørlyck. Her skal de få gode tips og greb til at komponere deres egne sange i en workshop med Emma.

LYDEN AF FRIHED – SPIL DANSK m. Mads Fisker
2022-11-03 09:00 - 12:00 | Nørgaards Højskole, Vestre Ringvej 9, Bjerringbro, 8850
Workshop med besøg af kunstneren Mads Fisker.

MICHAEL ANDERSEN i Gerning Forsamlingshus
2022-11-02 19:00 - 22:00 | Gerning forsamlingshus, Vestergårdsvej 10, 8850 Bjerringbro
Lad os præsentere onsdagens gratis koncert 2-11 kl 19

MICHAEL ANDERSEN.

Lokal entertainer fra Vellev, Thorsø-knægt som startede i teenage-bandet RAMPAGE, sidenhen i Bjerringbro bandet ROCK THE DUCK.

Nævnes skal kultorkesteret THORSØ ALL STARS også med deres årlige julesange
Michael fortolker denne aften danske klassikere og krydre måske med et par egne sange.

Reservér jeres billetter på : spildanskgerning@gmail.com

Lyt til links:
https://www.youtube.com/watch?v=_SumY_mriOk

https://www.youtube.com/watch?v=d6c81KR1nLs

Lyden af Frihed – Spil Dansk m. Emma hørlyck
2022-11-02 10:00 - 14:00 | Viborg Friskole, Viborg, Viborg, Danmark
Workshop med besøg af kunstneren Emma Hørlyck.

Koncert Refsgaard/Billingsø: ORDET FANGER
2021-11-07 15:00 - 17:00 | Galleri Refsgaard_Musik Ord Billeder, Holbækvej 52, Hvalsø, 4330
Dobbelt duokoncert med hverdagspoesi, historiefortælling, original sangskrivning på dansk fra to livsmåbende eksistenser.
Du møder:
Sangskriver Tine Refsgaard (vok+pno/gtr)
& Maja Romm (gtr)
Sangskriver Jens Billingsø (vok+gtr)
& Jalde Rander (kontrabas)
Livet er krøllet. Så mange mærkeligheder. Så mange drømme? Eller hvad? Men pyt – bare vi har kontrol over vores liv…ha ha ha! Anyway: Vi ELSKER LIVET og alt det, der hører med og vi besynger oplevelser i krøllede, hjemmestrikkede parafraser, så vores og Jeres hjerter banker påny og smilene krakelerer snart efterårsblege kontrafejer.
Læs mere om sangskriverne og se musikvideoer på hjemmesiden tinerefsgaard.dk
Giver musikken dig ikke forløsning kan du trøste dig med kolde drikke, som kan købes – og en sandwich der bestilles i pausen.

Peter Marckmann Band spiller "Hos Olsens"
2021-11-06 19:30 - 21:30 | Hos Olsens, Hovedvejen 6, Roskilde, 4000
Stemningsfuld koncert med Roskilde-baserede Peter Marckmann Band i unikke omgivelser – ombygget stort drivhus med varme. Forud for koncerten er der mulighed for at spise (vegansk linsegryde og æblekage med crumble – koster 150,-).
Som gæst kan du forvente original, dansk-sproget musik med inspiration fra Dissing, Benny Andersen, Trille, Dylan og Leonard Cohen. Der vil både være blues, ballader og beat, når det 5 mand store band går i luften. Aftenens besætning: Peter Marckmann (vokal, guitar), John Strange (kontrabas), Nils Vejmand Christensen (trommer), Leif Pugé (tangenter), og Robert Langkilde (elguitar).
Læs mere om bandet på https://www.petermarckmannband.dk/ og find musikken på iTunes, Spotify og andre streamingtjenester.

Michael Sjovmand og John Sharling
2021-11-06 14:00 - 17:00 | HUSET Give, Rådhusbakken, Give, 7323, Danmark
Lørdag d. 6 november kl. 14 i Kulturhuset i Give kan du opleve Michael Sjovmand og John Sharling. Hvis du holder af blandingen mellem komik og musik, er dette arrangementet for dig. Du kan forvente sjove anekdotiske historier krydret med akustisk guitar og sang – hvad bedre at bruge sin lørdag på?

Bo Schiøler & Skavankerne
2021-11-06 14:00 - 16:30 | Ældre Sagen City – Valdemarsgade 8, Kbh V., Valdemarsgade 8,, København, 1665
En senior-koncert – med stor humor og dyb alvor.
Her bliver ikke lagt op til nostalgi. Virkeligheden – nutiden – er stadig en messe værd
I 44 år skrev jeg teater og sange for børn og unge på Vesterbro Ungdomsgård. Nu er turen kommet til de gamle – det grå guld.
Vi er Danmarks eneste band, som har seniorerne som defineret målgruppe.
Vi garanterer god musik og vippende fødder. Glæde og eftertanke!

Troubadouraften med Esben Kronborg og Max Kirkeby
2021-11-05 20:00 - 22:30 | Seminariet, Gedved Kultur- & Medborgerhus, Egebjergvej 1, Gedved, 8751
Esben sparer ikke på hverken sig selv eller publikum, når han, i og mellem sangene, tager os med på en tur hjem til Horsens og ud på landevejene . Esben møder sit publikum med en naturlig lethed og med sin østjyske lune og humor er du i gode hænder. Denne aften tager Esben sin faste makker og multiinstrumentalist Max Hegaard Kirkeby med.

Bastion hos DCC A/S
2021-11-05 15:00 - 16:00 | DCC – Dansk Computer Center, Delta 6, Hinnerup, 8382
Musik til arbejdet og fredagsbar hos DCC i Søften.

Michael Klinke duo
2021-11-04 19:30 - 21:00 | CAFÉ FATA´MORGANA, Borups Plads 26, København N., 2200, Danmark
Michael Klinke besøger den charmerende cafe Fata Morgana på Nørrebro, hans eget hood, og byder på et repertoire af swingende, finurlige popviser på dansk om kærlighed med og uden kvaler og om livet i kanten af samfundet, ofte med en vis politisk ukorrekthed – men altid med det glimt i øjet som kan få både ord og toner ud til gud og hver mand m/k.
Klinke er en nærværende intertainer og en dreven showbisse som i mere end tre årtier har faret landevejene tynde med sit country/blues-band Edisons. Han har siden midthalvfemserne udgivet adskillige Cd-album med egne sange på dansk som alle har opnået betydelig airplay.

SiffGraversen:DUO
2021-11-04 19:00 - 20:00 | Toftlund Kirke, Melvang 9, toftlund, 6520
SiffGraversen:duo består af sangerinde & skuespiller Nicoline Siff Møller og pianist & kapelmester Søren Graversen. Tro mod duoens koncept, diverteres der med egne arrangementer og fortolkninger, af de seneste 4 årtiers større og mindre danske pop-klassikere. Mads Langer, Thomas Helmig, Anne linnet, Teitur & C.V. Jørgensen – for blot at nævne et lille udsnit

Patientkoncert: Maria Elizabeth
2021-11-03 11:00 - 12:30 | Maria Hospice, Karl Bjarnhofsvej 2, 7120, Vejle
En beroligende intimkoncert for en patientgruppe, der har brug for musikken som lindring i et sygeforløb.
Intimkoncerten varetages af en professionel sangskriver, som i løbet af arrangementet også inddrager patienterne via et par udvalgte fællessange.
Arrangementet tager udgangspunkt i musikkens sundhedsfremmende muligheder, og hvorfor musik har en vigtig plads i sundhedssektoren.

I samarbejde med Maria Hospice.

SPIL DANSK KONCERT MED MGK & DTA
2021-11-02 19:30 - 21:00 | Subhuset, Vendersgade 14, Holstebro, 7500
Hvad sker der, når man inviterer kreative unge i alderen mellem 16 og 25 år fra forskellige kunstarter til en
tværfaglig kompositions-workshop, hvor målet er at ende ud med 8 – 10 nyskabte værker, der skal fremføres
til Spil Dansk-koncert på en af Holstebros mest unikke scener?
Vi ved det faktisk ikke, for det er første gang, vi iværksætter et samarbejde og inviterer elever fra MGK MidtVest og
Dansk Talentakademi til en sjov og kreativ samskabelsesproces, hvor de originale produktioner på rekordtid skal være
færdige til den offentlige performance for publikum.
MGK MidtVest har gennem en årrække haft succes med konceptet, hvor eleverne sammensat i små hold på tværs af
MGK-linjerne Klassisk, Rytmisk og Produktion i et mini-workshopforløb på kun 2 mødegange har skabt helt nye
musikalske værker til den årlige Spil Dansk-koncert i Holstebro.
I år bliver de nyproducerede værker endnu mere uforudsigelige og spændende, da elever fra Dansk Talentakademis
linjer, som dækker flere kunstdiscipliner, også er inviteret med til den musikalske kompositions-workshop med mentor
Maria Guttesen fra Holstebro Musikskole.
”Der er så mange muligheder for at tænke de kunstneriske fagligheder ind i de enkelte musikværker.
F.eks. kan Forfatter-eleverne bidrage med noget nyt til sangskrivningen, Musical & Teater-eleverne kan måske
iscenesætte en helt anderledes performance og så er der jo de vildeste muligheder for en visuel skabelse til de nye
lydværker i samarbejde med elever fra Dans, Kunst & Design og Film. Jeg glæder mig så meget til koncerten i de rå
og fede rammer i slagterihallen hos Subhuset.”
– Maria Guttesen, Workshopholder, deltagermentor og arrangør til Spil Dansk-koncerten med MGK og DTA i Subhuset på Slagteriet

Ann & McBryan spil dansk på Youtube
2021-11-01 20:00 - 2021-11-07 20:30 | youtube.com
Ann & McBryan er en dansk duo bestående af Anne-Mette Nielsen (vokal) og Brian Stilling Nielsen (guitar og kor). I foråret 2021 påbegyndte de deres projekt “A Song A Day” hvor de spiller og uploader en sang hver dag på deres Youtube kanal i et helt år! Selvfølgelig bliver alle sangene i uge 44 danske sange/danske kunstnere.
Dagens sang har premiere hver aften kl. 20.00

Koncert med Nanna Larsen & Anne Eltard - Kvindelige forbilleder.
2021-11-01 19:00 - 20:00 | Vissenbjerg Bibliotek, Vestergade 2, Vissenbjerg, 5492
Nanna Larsen & Anne Eltard
Med violin, guitar og smukke stemmer, spiller duoen en smeltedigel af Nashville folk pop blandet med world og nordiske toner. De er to komponister og multi-instrumentalister, der leverer et show med masser af nærvær, hjerte og nerve. Som erfarne musikere og sangskrivere fra americana- og folkscenen, har de slået sig sammen og skabt en stærk konstellation.
Duoen fra stenbroen spiller næsten udelukkende eget materiale, som garneres med historier fra et langt liv på landevejen. Medrivende og med stor musikalitet præsenterer de et bredt spænd af deres musikalske virke. Musikken akkompagneres af gode grin og fortællinger – kom i godt selskab!
“Mega professionelt” Jeanette W Staffeldt, Kulturforeningen i FOA
“Fuck en fed aften med rå sødmefyldt kvindepower. Lige hvad jeg trængte til. TAK” – publikum fra musikforeningen ‘Folk for Folk’.
“Nanna Larsen synger med hjertet i hænderne” skrev Gaffa om stemmen, der gør rummet større. Nanna Larsen har udgivet 3 albums i eget navn og haft 15 singler på DR’s Radiokanaler. Hun har turneret i Europa og USA både solo, duo og med band. Nanna Larsen (voc/gui) spiller sine smukke sange med stort nærvær og patos. Sangene, stemmen og strengene transformerer rummet, og du vil blive både rørt, løftet og grine i det gode selskab. Hop om bord i den amerikanske flyder, og skru op for historierne og lyden af støvet amerikansk landevej blandet med nordiske melodier og klange.
“Violinisten Anne Eltard fejrer 40-års jubilæum med virtuos take-off til solokarriere på ny EP med titlen “Lad lyset leve“…Arne Lennertz Arbejderen. ”Lyrisk og ekspressiv med stort nærvær i et melodisk groovy spil, som med stor charme fortryller publikum” (Musik over Præstø Fjord). Anne Eltard er en af folkemusikscenens grand old ladies. Udover sin egen kvartet, er Anne Eltard også at finde i det legendariske Polkageist og de forrygende 14 Red Ladies. Hun er med på et utal af indspilninger, har udgivet 3 albums i eget navn og har turneret i det meste af verden. Anne Eltard turnerer flittigt i ind- og udland og er aktuel med udgivelsen ”Lad lyset leve” som bliver fulgt op af endnu to udgivelser i 2021.

Musikstarter Ung Egedal - Sangskriver-workshop fra Koda
2021-10-20 10:00 - 14:00 | Stenløse Kulturhus, Rådhustorvet 2, Stenløse, 3660, Danmark
Ung Egedal afholder hvert år i uge 42 Musikstarter – en musikcamp med tilmelding for unge i og udenfor kommunen i alderen 13-18 år. På campen arbejdes der med musik i mange afskygninger, og sang-/musikskrivning er en stor del af campen.
Tue West kommer og afholder en sangskriver-workshop med de unge camp-deltagere.
